# David Bates (físic)

David Bates (Omagh, 18 de novembre de 1916 - Belfast, 5 de gener de 1994) va ser un físic i matemàtic nord-irlandès.

## Vida i Obra

Tot i haver nascut a Omagh, la família es va traslladar a Belfast quan ell tenia nou anys i va ser escolaritzat en aquesta ciutat, mentre el pare mantenia el seu negoci farmacèutic a Omagh. Va ingressar a la universitat Queen's de Belfast el 1934, graduant-se amb el 1937 i obtenint el màster el 1938. Quan el seu mestre, el físic Harrie Massey, va marxar al University College de Londres, el va cridar com estudiant de recerca, però l'esclat de la Segona Guerra Mundial va interrompre els seus estudis. Durant la guerra va treballar per l'Almirallat Britànic fent estudis per desmagnetitzar els vaixells per protegir-los de les mines magnètiques marines.
En acabar la guerra, va tornar al University College, on va fer importants treballs amb Massey sobre l'atmosfera superior. El 1951 va ser nomenat professor de la universitat Queen's de Belfast on va romandre fins a la seva jubilació el 1982 i on va crear una important escola de física molecular, atòmica i òptica. Va ser un ferm partidari de la superació del conflicte entre catòlics i protestants i va ser un dels fundadors del Partit de l'Aliança d'Irlanda del Nord, l'únic partit no sectari de la regió, del qual va ser vicepresident fins a la seva mort el 1994.
Bates va publicar més de tres-cents articles científics.

## Referències

* ↑ Mollan, 2007, p. 1615.
* ↑ Dalgarno, 1997, p. 51.
* ↑ Rishbeth i Rees, 1995, p. 76.
* ↑ Flannery, 2003, p. 264.
* ↑ Dalgarno, 2007, p. 100.
* ↑ Seaton, 1996, p. 82.
* ↑ Mollan, 2007, p. 1618.
* ↑ Dalgarno, 1997, p. 69-71.

## Bibliografia

* Dalgarno, Alexander «Sir David Robert Bates. 18 November 1916 - 5 January 1994» (en anglès). Biographical Memoirs of Fellows of the Royal Society, Vol. 46, 1997, pàg. 49-71. DOI: 10.1098/rsbm.1997.0004. ISSN: 0080-4606.
* Dalgarno, Alex. «Bates, David Robert». A: Thomas Hockey (ed.). Biographical Encyclopedia of Astronomers (en anglès). Springer, 2007, p. 100-101. ISBN 978-0-3873-0400-7.
* Flannery, Ray. «David Bates (1916-1994)». A: Mark McCartney, Andrew Whitaker (eds.). Physicists of Ireland: Passion and Precision (en anglès). CRC Press, 2003, p. 262-272. ISBN 978-1-4200-3317-5.
* Mollan, Charles. «David Robert Bates (1916-1994)». A: It's Part of What We Are (en anglès). Royal Dublin Society, 2007, p. 1614-1619. ISBN 978-0-86027-055-3.
* Rishbeth, Henry; Rees, Manfred «David Robert Bates (1916–1994)» (en anglès). Eos, Vol. 76, Num. 8, 1995, pàg. 76. DOI: 10.1029/95EO00037. ISSN: 0096-3941.
* Seaton, Michael J. «Sir David Bates FRS (1916-1994)» (en anglès). Quarterly Journal of the Royal Astronomical Society, Vol. 37, Num. 1, 1996, pàg. 81-87. ISSN: 0035-8738.

## Enllaços externs

* O'Connor, John J.; Robertson, Edmund F. «David Bates (físic)» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Axford, Ian. «Sir David Robert Bates, FRS». European Geophysical Society. [Consulta: 24 setembre 2022]. (anglès)
* Cook, Alan. «Bates, Sir David Robert». Oxford Dictionary of National Biography, 2004. [Consulta: 24 setembre 2022]. (anglès)